**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL ĮKAINIO UŽ BĮ KLAIPĖDOS SUTRIKUSIO VYSTYMOSI KŪDIKIŲ NAMŲ TRUMPALAIKĖS SOCIALINĖS GLOBOS „ATOKVĖPIo“ PASLAUGOS TEIKIMĄ NUSTATYMO“ PROJEKTO**

**1. Sprendimo projekto esmė, tikslai ir uždaviniai.**

Šiuo sprendimu siekiama stiprinti vaikų raidos sutrikimų ankstyvąją reabilitaciją bei suteikti

galimybę trumpalaikei socialinės globos paslaugai šeimoms, auginančios neįgalius vaikus. Už Klaipėdos sutrikusio vystymosi kūdikių namų teikiamą trumpalaikę socialinės globos „atokvėpio“ paslaugą neįgaliam, specialiųjų poreikių turinčiam, augančiam šeimoje vaikui siūloma nustatyti vienos paros įkainį – 27,70 Eur ( 95,63 Lt .

**2. Projekto rengimo priežastys ir kuo remiantis parengtas sprendimo projektas.**

Pastaraisiais metais Klaipėdos sutrikusio vystymosi kūdikių namuose mažėja vaikų skaičius. Siekiant išsaugoti specialistus ir naudoti turimas patalpas pagal paskirtį, atsiranda galimybė gerinti kompleksiškai teikiamų paslaugų prieinamumą ir gyvenimo kokybę šeimai, auginančiai vaiką su specialiaisiais poreikiais ar sunkia negalia. Tokių paslaugų organizavimui buvo atlikta šeimų, auginančių vaiką su negalia, trumpalaikės socialinės globos paslaugos poreikio analizė ir nustatyta, kad dėl tam tikrų priežasčių (darbo, ligos, komandiruotės, atostogų, mokymosi ar kt.) tėvai, globėjai laikinai negali prižiūrėti nuolatinės priežiūros reikalaujančių savų vaikų. Įgyvendinant Klaipėdos miesto savivaldybės tarybos 2013 m. balandžio 26 d. sprendimo Nr. T2-79 „Dėl Klaipėdos miesto savivaldybės 2013-2020 strateginio plėtros plano patvirtinimo“ 1.2.1.7. priemonę „Plėsti paslaugų spektrą vaikams Klaipėdos sutrikusio vystymosi kūdikių namuose“, Klaipėdos sutrikusio vystymosi kūdikių namuose pasiruošė trumpalaikės socialinės globos „atokvėpio“ paslaugos teikimui – įrengtos higieninius reikalavimus atitinkančias patalpos, įsigytas reikalingas inventorius bei pasirengta sukomplektuoti būtiną personalą.

Klaipėdos miesto savivaldybės tarybos 2014 m. liepos 31 d. sprendimu Nr. T2-173 patvirtintų Biudžetinės įstaigos Klaipėdos sutrikusio vystymosi kūdikių namų nuostatų 7.4. punkte numatyta „teikti trumpalaikės socialinės globos – „atokvėpio“ paslaugą šeimoms, auginančioms vaiką su specialiaisiais poreikiais, emocijų ir elgesio sutrikimais, negalia ir sunkia negalia iki 12 metų amžiaus“.

**3. Kokių rezultatų laukiama.**

Bus nustatytas įkainis už BĮ Klaipėdos sutrikusio vystymosi kūdikių namų trumpalaikės socialinės globos „atokvėpio“ paslaugos teikimą.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Pridedama.

**6. Lėšų poreikis sprendimo įgyvendinimui.**

Papildomų biudžeto lėšų sprendimo projektas nepareikalaus.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės **–** sudarytos sąlygos šeimoms, suginančioms neįgalius vaikus, trumpalaikėms socialinės globos „atokvėpio“ paslaugoms gauti.

Neigiamų priimto sprendimo projekto pasekmių nenumatoma.

**PRIDEDAMA:**

Lietuvos Respublikos vietos savivaldos įstatymas, 1 lapas.

BĮ Klaipėdos sutrikusio vystymosi kūdikių namų trumpalaikės socialinės globos „atokvėpio“ paslaugos įkainio paskaičiavimas, 2 lapai.

Sveikatos apsaugos skyriaus vedėja Janina Asadauskienė